Katy Perry se rok: JA of NEE
JY LEES NOU Katy Perry se rok: JA of NEE
Die naweek was dit die musiekkanaal MTV se Europese musiektoekennings, en oudergewoonte was die sangers se modekeuse aan die waaghalsige kant.
Die 20-jarige Miley Cyrus het wéér geskok met ’n eina-klein nommertjie wat hulde gebring het aan die kletsrymers Tupac en Notorious B.I.G. (kyk na ’n foto van die uitrusting hier). Sy het die toekenning vir die beste musiekvideo ontvang vir "Wrecking Ball".
Die mooiste grimeervoorkomste van die musiektoekennings se rooi tapyt PLUS hoe om dit self te kry.
Katy Perry het met een van die grootste pryse van die aand weggestap. Sy is aangewys as die Beste Sangeres van die Jaar. Sy het ook tydens die geleentheid opgetree, maar dit is haar rooitapyt-voorkoms wat vir ons uitgestaan het.
Wat sê SARIE se moderedakteur, Amaria Carstens, oor dié uitrusting?
Katy Perry het haar vroulike kurwes beklemtoon in ’n noupassende rok in ’n pastelkleur. Dié klassieke snit kry ’n moderne aanslag met interessante moudetail.
Ons keuse uit die SARIE-winkel:
Klik hier vir dié rok.
Vir nóg groen rokke, klik hier: http://bit.ly/HIIk6P
Katy se skoonheidsvoorkoms
Katy het pragtig gelyk met een van die jaar se gunstelinge: helderrooi lipstiffie! Sy het die voorkoms afgerond met rooi naellak, terwyl haar blink haarband die glans ook na die lokke in haar hare geneem het.
Ander wenners by dié geleentheid was
Beste Konsert: Beyoncé
Beste Pop-groep: One Direction
Globale Ikoon: Eminem
Beste Manssanger: Justin Bieber
Beste Nuwelinge: Macklemore & Ryan Lewis
Beste Liedjie: "Locked Out of Heaven" van Bruno Mars
Beste Voorkoms: Harry Styles van One Direction